Môže pán alergický bs Novalgin užívať Penlac atb?
Vcera prepusteny z intern.odd po liecbe zlyhania srdca dnes teplota zahlienenie vytok z nosa. Ma alergiu iba na Novalgin . Doma mam k dispozicii Penlac 875. Ďakujem krásne. Pán má 90 rokov
Dobrý deň.
Ďakujeme za Vašu otázku.
Liek Novalgin obsahuje liečivo metamizol, ktorý popri analgetickom účinku, uvoľňuje kŕče a znižuje horúčku. Penlac je antibiotikum a účinkuje tým, že usmrcuje baktérie, ktoré vyvolávajú infekcie. Obsahuje dve rôzne liečivá nazývané amoxicilín a kyselina klavulánová. V prípade alergie na Novalgin sa užívanie lieku Penlac javí ako bezpečné. Vzhľadom však na to, že výdaj tohto lieku je viazaný na lekársky predpis, o vhodnosti jeho užívania musí vždy rozhodnúť ošetrujúci lekár.
Respiračné ochorenia nemusia nevyhnutne vyvolávať iba baktérie, ale aj vírusy. V takom prípade by užívanie antibiotík nemalo účinok. Na zníženie horúčky je možné podať napríklad lieky s obsahom paracetamolu alebo ibuprofénu.
Prajem pevné zdravie.
S pozdravom
Mgr Barbora Bičanovská